"Izloženost radijaciji nije smrtna presuda"
Profesor Bil Mekbrajd sa Univerziteta države Kalifornija u Los Anđelesu kaže da je nauka u toj oblasti značajno napredovala
Dok traje jurnjava da se suzbije šteta u nuklearnom reaktoru Fukušima 1, profesor veruje da smo daleko od topljenja njegovog jezgra. Međutim, povišeni nivoi radijacije izazivaju paniku. Pa opet, nauka danas ipak ima mnoštvo odgovora na radijaciju, tvrdi profesor Mekbrajd, šef programa Centara za mere protiv radijacije na UCLA-u, jednog od ukupno sedam u celoj Americi. Od proizvoda koji mogu da očiste radijaciju apsorbovanu u krvi do agenasa koji stimulišu imuni sistem. Bez obzira na sve, postoji hitna potreba da se shvati uticaj radijacije na telo, šta pomaže i zašto. Druga sve veća zabrinutost je u vezi sa nuklearnim materijalom koji bi mogao da bude pretvoren u oružje. kaže profesor Mekbrajd. Oštećenje nukleranog reakatora u Japanu mnoge je podsetilo na katarstofu u Černobilu pre 25 godina, kada je kontaminiran veliki deo današnje Ukrajine, što je dovelo do anomalija kod novorođenčadi. Mekbrajd kaže da su jaopanska postrojenja mnogo superiornije građena. Najugroženiji su radnici u elektrani, dodaje Mekbrajd, ali kako kaže - moderna medicina pomaže više nego ikad.